**Libertate**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

libertatea frunzelor de iarnă

mi-a învins tăcerea dintr-o dată

iată!

cum se lasă fulgii peste noi

Tata pleacă iarăși la război

Mama îl ajută să îmbrace

neputința sângelui din ace

nu așa se face!

și m-așez în prag

tremură pădurile de fag

să nu plângem, Tată, este frig

rănile trecutului te cheamă

eu te strig

să-mi răspunzi la prima înserare

draga mea, eu plec

și Mama?

moare

14 august – 16 decembrie 2018, Constanța